Trwydded amlblecs radio ar raddfa fach

Ffurflen gais - Rhan B (cyfrinachol)

**Enw’r ymgeisydd (h.y. y corff corfforaethol a fydd yn dal y drwydded):**

**Yr ardal y gwneir cais am drwydded amlblecs ar ei chyfer (sylwch fod yn rhaid i hon fod yn ardal amlblecs ar raddfa fach *sy'n cael ei hysbysebu gan Ofcom ar hyn o bryd*):**

Cynnwys

Adran

[1. Trosolwg 3](#_Toc130995689)

[2. Manylion cyswllt yr ymgeisydd 4](#_Toc130995690)

[3. Maint yr ardal ddarpariaeth arfaethedig 7](#_Toc130995691)

[4. Gofynion cymhwyso 8](#_Toc130995692)

[5. Y gallu i gynnal y gwasanaeth arfaethedig 10](#_Toc130995693)

[6. Cystadleuaeth deg ac effeithiol 13](#_Toc130995694)

[7. Rhestr wirio ar gyfer dogfennau ategol 14](#_Toc130995695)

[8. Datganiad 16](#_Toc130995696)

1. Trosolwg
	1. Dylech lenwi'r ffurflen hon os ydych yn gwneud cais am drwydded i ddarparu gwasanaeth amlblecs radio ar raddfa fach ('trwydded amlblecs radio ar raddfa fach'). Gwasanaeth amlblecs radio ar raddfa fach yw'r modd y caiff gorsafoedd radio digidol DAB ('gwasanaethau rhaglen sain ddigidol') eu darlledu, a gallant drosglwyddo tua deg gwasanaeth rhaglen sain ddigidol stereo (neu lawer mwy na hynny os defnyddir safon DAB+).
	2. Mae’r ffurflen gais wedi'i rhannu'n ddwy ran – **Rhan A** (y byddwn yn ei chyhoeddi ar ein gwefan) a **Rhan B** (a fydd yn cael ei chadw'n gyfrinachol). Mae'r ddogfen yn cynnwys Rhan B y cais; bydd angen i chi lenwi Rhan A y ffurflen gais hefyd.
	3. Nodir manylion sut i wneud cais a sut i lenwi'r ffurflen hon yn Adran 1 o Ran A y ffurflen gais. **Cyn llenwi'r ffurflen hon, mae'n hanfodol eich bod chi hefyd yn darllen ein** [nodiadau cyfarwyddyd amlblecs radio ar raddfa fach sydd wedi’u cyhoeddi ar gyfer ymgeiswyr trwydded a thrwyddedeion.](https://www.ofcom.org.uk/__data/assets/pdf_file/0020/201719/small-scale-radio-multiplex-licence-guidance.pdf)
	4. Rhaid i’r datganiadau yn Adran 8 y ffurflen hon ac Adran 6 Rhan A y ffurflen gais gael eu llofnodi a’u dyddio.
	5. Rhaid i’r person sy’n llofnodi ac yn gwneud y datganiad ar ran yr ymgeisydd fod yn un o’r canlynol:
		1. Cyfarwyddwr y cwmni neu ysgrifennydd y cwmni lle mae’r ymgeisydd yn gwmni.
		2. Aelod dynodedig pan fo’r ymgeisydd yn Bartneriaeth Atebolrwydd Cyfyngedig.
2. Manylion cyswllt yr ymgeisydd

Gwybodaeth am yr adran hon

Yn yr adran hon, rydym yn gofyn i chi am fanylion pwy y dylem gysylltu â nhw yn ystod y broses ymgeisio, ac os caiff trwydded ei dyfarnu.

Os yw unrhyw un o'r unigolion a nodir yn eich atebion yn cael eu hadnabod gyda mwy nag un enw/fersiwn o'u henw, rhaid nodi pob enw.

Os byddwch yn llwyddiannus yn eich cais am drwydded amlblecs radio ar raddfa fach, un o amodau eich trwydded fydd bod yn rhaid i ddeiliad y drwydded roi gwybod i Ofcom cyn gynted â phosibl am unrhyw newidiadau i'r wybodaeth a nodir yn yr adran hon.

* 1. Os rhoddir trwydded i chi, fe hoffai Ofcom ddefnyddio e-bost yn unig i anfon unrhyw hysbysiad, neu unrhyw ddogfen i’w chyflwyno, ei rhoi neu ei hanfon o dan neu mewn perthynas â’r drwydded honno.[[1]](#footnote-2) Drwy dicio’r blwch isod, rydych chi’n cydsynio i dderbyn pob dogfen o’r fath drwy e-bost yn unig, i’r cysylltiadau a ddarparwyd yn y ffurflen gais hon[[2]](#footnote-3).
	2. **Os na fyddwch yn ticio'r blwch isod, byddwn yn anfon yr ohebiaeth hon atoch drwy'r post.**☐  Rwy'n cytuno i dderbyn yr ohebiaeth uchod sy'n ymwneud â'm trwydded drwy e-bost yn unig.
	3. Manylion cyswllt yr unigolyn a awdurdodwyd gan yr ymgeisydd at ddibenion gwneud y cais hwn. Dylai'r unigolyn hwn fod yn ysgrifennydd neu'n gyfarwyddwr y cwmni.

|  |  |
| --- | --- |
| Enw llawn  |  |
| Teitl swydd  |  |
| Cyfeiriad |  |
| Ffôn |  |
| Ffôn symudol |  |
| E-bost  |  |

* 1. Manylion cyswllt ar gyfer Cyswllt y Drwydded:[[3]](#footnote-4)

|  |  |
| --- | --- |
| Enw llawn  |  |
| Teitl swydd |  |
| Cyfeiriad |  |
| Ffôn |  |
| Ffôn symudol |  |
| E-bost  |  |

* 1. Manylion cyswllt y Cyswllt Technegol (dyma'r unigolyn y dylid cysylltu ag ef ynghylch unrhyw ymholiadau technegol am y cais):

|  |  |
| --- | --- |
| Enw llawn  |  |
| Teitl swydd |  |
| Cyfeiriad |  |
| Ffôn |  |
| Ffôn symudol |  |
| E-bost  |  |

* 1. Os rhoddir trwydded, mae Ofcom yn arfer cyhoeddi rhai manylion cyswllt ar gyfer y Gwasanaeth Trwyddedig ar ein gwefan a/neu mewn cyhoeddiadau perthnasol eraill gan Ofcom er mwyn i aelodau o'r cyhoedd gysylltu â'r trwyddedai os oes angen. Rhowch fanylion cyswllt y gellir eu defnyddio at y diben hwn isod:

|  |  |
| --- | --- |
| Enw llawn  |  |
| Teitl swydd |  |
| Cyfeiriad |  |
| Ffôn |  |
| Ffôn symudol |  |
| E-bost  |  |

* 1. Manylion cyswllt ar gyfer Ofcom ynghylch anfonebu/talu ffioedd y drwydded:

|  |  |
| --- | --- |
| Enw llawn  |  |
| Teitl swydd |  |
| Cyfeiriad |  |
| Ffôn |  |
| Ffôn symudol |  |
| E-bost  |  |

1. Maint yr ardal ddarpariaeth arfaethedig

Gwybodaeth am yr adran hon

O dan adran 51(2)(a) o Ddeddf 1996, mae'n ofynnol i ni ystyried graddau'r ddarpariaeth y mae ymgeisydd yn bwriadu ei chyflawni o fewn yr ardal sydd wedi'i hysbysebu. Mae'r adran hon yn gofyn am wybodaeth fanwl am y safleoedd trosglwyddo yr ydych yn bwriadu eu hadeiladu i ddarparu'r gwasanaeth arfaethedig. Byddwn yn defnyddio'r wybodaeth hon i asesu'r ddarpariaeth y gallai eich gwasanaeth ei gyflawni.

Cyn llenwi’r adran hon o’r ffurflen, dylech ddarllen Adran 4 o [Nodiadau cyfarwyddyd Ofcom ar gyfer ymgeiswyr trwydded a thrwyddedigion](https://www.ofcom.org.uk/__data/assets/pdf_file/0020/201719/small-scale-radio-multiplex-licence-guidance.pdf).

Sylwch fod cwestiynau nad ydynt yn gyfrinachol ynghylch hyd a lled yr ardal ddarlledu arfaethedig y bydd angen i chi eu llenwi yn Rhan A y ffurflen gais.

Nodweddion trosglwyddo

* 1. Rhowch fanylion i ni am nodweddion trosglwyddo pob trosglwyddydd yr ydych yn bwriadu ei adeiladu. Dylid cyflwyno hon fel ffeil electronig ar wahân sy'n cynnwys manylion y paramedrau gan gynnwys pŵer y trosglwyddydd, uchder yr antena a phatrwm a fydd yn pennu'r ddarpariaeth y bydd rhwydwaith eich trosglwyddydd yn ei gyflawni. Rhaid darparu'r ffeil yn y fformat a nodir yn y [templed](https://www.ofcom.org.uk/__data/assets/excel_doc/0012/201720/transmission-characteristics-table-template.xlsx) sydd ar gael ar wefan Ofcom.
	2. Pan gynigir rhwydwaith amledd sengl aml-safle (SFN), esboniwch sut y bydd y gwaith o gysoni'r rhwydwaith trosglwyddyddion yn cael ei gyflawni a'i gynnal a’i gadw:
1. Gofynion cymhwyso

Ynghylch yr adran hon

Mae gan Ofcom ddyletswydd i sicrhau bod unrhyw un sy'n gwneud cais am drwydded ddarlledu yn addas ac yn briodol i ddal un.

Wrth ystyried a yw ymgeisydd yn addas ac yn briodol i ddal trwydded, bydd Ofcom yn edrych – er enghraifft – ar a oes gan unigolion sy'n debygol o arfer rheolaeth dros yr ymgeisydd a'i weithgareddau (e.e. cyfarwyddwyr, cyfranddalwyr neu aelodau sylweddol) unrhyw euogfarnau troseddol (mewn unrhyw awdurdodaeth), neu a ydynt erioed wedi cael ei ddatgan yn fethdalwyr.

Nodwch: ni fydd gwybodaeth a ddarperir yn yr adran hon o’r ffurflen o reidrwydd yn golygu na fydd yr ymgeisydd yn cael trwydded – bydd hyn yn dibynnu ar holl amgylchiadau'r ymgeisydd yn ei gyfanrwydd – ond gall Ofcom ofyn am ragor o fanylion.

Cyn llenwi’r adran hon o’r ffurflen, dylech ddarllen Adran 4 o [Nodiadau cyfarwyddyd Ofcom ar gyfer ymgeiswyr trwydded a thrwyddedigion](https://www.ofcom.org.uk/__data/assets/pdf_file/0020/201719/small-scale-radio-multiplex-licence-guidance.pdf).

## Euogfarnau troseddol

*Nodyn: Nid oes angen i chi roi manylion euogfarnau sydd wedi darfod.*

* 1. A yw'r ymgeisydd, neu unrhyw un o'r cyfarwyddwyr, cyfranddalwyr neu unigolion eraill a restrir yn Adran 3 o Ran A y cais hwn, wedi'i gael yn euog o drosedd a gyflawnwyd cyn dyddiad y cais hwn (mewn unrhyw awdurdodaeth) neu wedi cael cosb sifil (mewn unrhyw awdurdodaeth, ac eithrio troseddau gyrru)?

**Ydy/Nac ydy** (dileu fel sy’n briodol)

Os ydy, rhowch enw'r unigolyn, dyddiad yr euogfarn neu'r weithred, y gosb, a'r wlad.

|  |  |  |  |
| --- | --- | --- | --- |
| **Enw llawn** | **Dyddiad yr euogfarn/gweithred (dd/mm/bb)** | **Cosb** | **Gwlad** |
|  |  |  |  |
|  |  |  |  |

Ansolfedd a methdaliad

* 1. A yw'r ymgeisydd, neu unrhyw un o'r cyfarwyddwyr, cyfranddalwyr neu unigolion eraill a restrir yn Adran 3 o Ran A o'r cais hwn erioed wedi cael ei ddatgan yn fethdalwr?

**Ydy/Nac ydy** (dileu fel y bo'n briodol)

Os ydy, rhowch enwau a manylion y methdaliad – h.y. dyddiad gweithredu, a yw wedi'i ryddhau ac, os felly, dyddiad rhyddhau:

* 1. A yw'r ymgeisydd, neu unrhyw un o'r cyfarwyddwyr, cyfranddalwyr neu unigolion eraill a restrir yn Adran 3 o Ran A o'r cais hwn erioed wedi bod mewn dyled?

**Ydy/Nac ydy** (dileu fel y bo'n briodol)

Os ydy, rhowch enwau a manylion cryno am y weithred ansolfedd (gan gynnwys dyddiadau):

Cyfarwyddwyr anghymwys

* 1. A yw'r ymgeisydd, neu unrhyw un o'r cyfarwyddwyr, cyfranddalwyr neu unigolion eraill a restrir yn Adran 3 o Ran A o'r cais hwn erioed wedi bod yn destun anghymhwysiad dan Ddeddf Anghymhwyso Cyfarwyddwyr Cwmnïau 1986?

**Ydy/Nac ydy** (dileu fel y bo'n briodol)

Os ydy, rhowch enwau a manylion y gorchymyn (e.e. y cyfnod anghymhwyso):

Gwahardd o gorff proffesiynol neu fasnach

* 1. A yw'r ymgeisydd, neu unrhyw un o'r cyfarwyddwyr, cyfranddalwyr neu unigolion eraill a restrir yn Adran 3 o Ran A o’r cais hwn erioed wedi'i eithrio o gorff proffesiynol neu fasnach yn dilyn achosion disgyblu neu reoleiddio?

**Ydy/Nac ydy** (dileu fel y bo'n briodol)

Os ydy, rhowch enwau, dyddiadau a manylion (gan gynnwys a ydynt wedi cael eu haildderbyn wedyn gan y corff dan sylw):

1. Y gallu i gynnal y gwasanaeth arfaethedig

Gwybodaeth am yr adran hon

Yn yr adran hon gallwch roi manylion unrhyw unigolion neu gontractwyr y mae eu hymwneud â'ch gwasanaeth amlblecs arfaethedig yn gyfrinachol.

Gofynnwn hefyd i chi roi manylion sut rydych yn bwriadu gwneud y trefniadau technegol er mwyn darparu eich gwasanaeth arfaethedig. Mae hyn yn cynnwys trefniadau ar gyfer adeiladu'r safle(oedd) trosglwyddo yr ydych yn bwriadu eu defnyddio, a'ch cynlluniau ar gyfer sut y caiff y broses o amlblecsu a dosbarthu eich gwasanaeth ei threfnu. Dylai'r trefniadau hyn fod yn gyson â'r crynodeb o gynigion eich darpariaeth yr ydych wedi'u nodi yn Adran 2 o Ran A a'r wybodaeth am baramedrau technegol y trosglwyddydd yr ydych wedi'i nodi yn Adran 3 o Ran B.

Cyn llenwi’r adran hon o’r ffurflen, dylech ddarllen paragraffau 4.80 i 4.102 o [Nodiadau cyfarwyddyd Ofcom ar gyfer ymgeiswyr trwydded a thrwyddedigion](https://www.ofcom.org.uk/__data/assets/pdf_file/0020/201719/small-scale-radio-multiplex-licence-guidance.pdf).

Sylwch fod cwestiynau nad ydynt yn gyfrinachol ynghylch y gallu i sefydlu'r gwasanaeth arfaethedig y bydd angen i chi eu llenwi yn Rhan A y ffurflen gais.

Penodiadau cyfrinachol

* 1. Rhowch fanylion unrhyw unigolion neu gontractwyr a fydd yn ymwneud â’r gwaith o reoli a gweithredu'r gwasanaeth amlblecs ond na ellir eu nodi yn gyhoeddus ar hyn o bryd.

Sefydlu safleoedd trosglwyddyddion a'r rhwydwaith amlblecs

* 1. Llenwch un copi o'r Tabl Gweithredu Trosglwyddydd (isod) ar gyfer pob safle trosglwyddydd yr ydych yn bwriadu ei adeiladu:

|  |  |  |
| --- | --- | --- |
|  | **Manylion y safle** |  |
| A | Enw safle’r trosglwyddydd |  |
| B | Disgrifiad o'r safle  |  |
|  | **Seilwaith** | **Manylion** |
| C | Manylion sylfaenol y safle:Cyfeirnod Grid Cenedlaethol:Uchder y safle (metrau aod)Uchder antena (metrau agl)Uchafswm pŵer pelydru effeithiol (wat)Cyfeiriad y safle – os yw ar gael, gyda chod post. |  |
| D | Pa fath o antena fyddwch chi'n ei ddefnyddio? Os yw’n gyfeiriol, rhowch gyfeiriad y prif baladr |  |
| E | Ble fydd yr antena'n cael ei osod? Pa effaith fydd y gosodiad a’r strwythur cefnogol yn ei chael ar y patrwm ymbelydredd cyffredinol?(Rhowch luniau o'r adeilad/strwythur y bydd yr antena'n cael ei osod arno a llun yn dangos ble y bydd yr antena wedi'i osod a nodwch os bydd angen caniatâd cynllunio) |  |
| F | Ydych chi'n rhannu'r antena gydag unrhyw ddarlledwyr eraill? |  |
| G | Ble fydd y cebl bwydo yn rhedeg rhwng y trosglwyddydd a'r antena? |  |
| H | Ble fydd y trosglwyddydd yn cael ei leoli ar y safle?  |  |
| I | A oes angen unrhyw waith adeiladu ac a fydd angen caniatâd cynllunio. Os bydd angen, pa mor hir y bydd caniatâd yn ei gymryd?A yw’r safle’n adeilad rhestredig? Os felly, a fydd angen unrhyw ganiatâd ychwanegol, ac faint o amser y bydd hyn yn debygol o gymryd? |  |
| J | Sut bydd yr offer yn cael ei gysylltu â phŵer? |  |
| K | Sut bydd yr offer yn cael ffrwd rhaglen? (e.e. pa fath o gylched ddata neu gysylltiad).  |  |
| L | Enw perchennog y safle. A oes gennych gytundeb rhagarweiniol ar gyfer defnyddio'r safle arfaethedig? Os oes, rhowch gopi.Beth yw’r ffi flynyddol ddisgwyliedig ar gyfer defnyddio’r safle hon? Beth yw’r amserlen ar gyfer llofnodi cytundebau ffurfiol ar gyfer ei defnyddio? |  |
| M | Ydych chi wedi cytuno ar yr holl fanylion ar gyfer y gwaith seilwaith a restrir ym mlychau C i K gyda'r perchennog?A yw’r landlord yn mynnu bod y gwaith hwn yn cael ei wneud gan bersonau penodol, a beth yw cost debygol y gwaith? |  |
| N | Dyddiad arfaethedig ar yr awyr ar gyfer y safle hwn |  |
|  | **Torri tyllau** |  |
| O | Nodwch risg y safle o ran torri tyllau (coch/ambr/gwyrdd) |  |
| P | Pam ydych chi wedi dewis y categori hwn? |  |
| Q | Pa mor bell yw safle'r trosglwyddydd oddi wrth y tai agosaf? |  |
| R | Pa mor bell yw safle'r trosglwyddydd o'r ffordd fawr agosaf (ffordd neu draffordd?) |  |

Trefniant rhwydwaith

* 1. Fel atodiad ar wahân i'ch cais, rhowch ddiagram rhwydwaith sy'n dangos sut bydd eich system drosglwyddo arfaethedig yn cael ei threfnu. Dylech gynnwys:
		1. lleoliad gwasanaethau rhaglenni sain i’w cludo ar yr amlblecs (os yw’n hysbys)
		2. lleoliad yr amlblecswr
		3. lleoliad y trosglwyddydd(ion)
		4. Manylion y cylchedau rydych chi'n bwriadu eu defnyddio i gysylltu'r uchod â'i gilydd a'r cyflenwr tebygol (os yw'n hysbys).

Tystiolaeth o gyllid

* 1. Fel atodiad cyfrinachol ar wahân i’ch cais, darparwch dystiolaeth (er enghraifft, cyfriflen banc) o’ch cyllid arfaethedig (fel y nodir yn Rhan A y ffurflen gais) os nad yw hwn ar gael i Ofcom drwy gyfrifon sydd wedi’u ffeilio yn Nhŷ’r Cwmnïau (er enghraifft, lle mae unigolyn yn bwriadu darparu benthyciad cyfarwyddwr neu gyfranddaliwr i gwmni’r ymgeisydd). Sylwer na fydd llythyrau gwarantu yn cael eu hystyried fel tystiolaeth o argaeledd cyllid.
1. Cystadleuaeth deg ac effeithiol

Gwybodaeth am yr adran hon

Mae adran 51(2)(g) o Ddeddf 1996 yn ei gwneud yn ofynnol i Ofcom asesu a fydd darparwyr gwasanaethau rhaglenni amlblecs ar raddfa fach, drwy gontractio neu gynnig contractio gyda darparwyr gwasanaethau rhaglenni, wedi gweithredu mewn modd a luniwyd i sicrhau cystadleuaeth deg ac effeithiol wrth ddarparu gwasanaethau o'r fath.

Wrth asesu ceisiadau, mae angen i ni fod yn hyderus bod y darpar ymgeisydd am drwydded amlblecs radio ar raddfa fach wedi cysylltu ag ystod eang o ddarpar ddarparwyr gwasanaethau. Mae angen i drafodaethau sydd wedi digwydd rhwng yr ymgeisydd a darpar ddarparwyr gwasanaethau ddangos tystiolaeth eu bod wedi bod yn deg, ac mae'n rhaid i delerau unrhyw gontract ar gyfer darparu gwasanaethau fod yn deg a heb wahaniaethu.

Sylwch fod cwestiwn nad yw'n gyfrinachol hefyd ynghylch cystadleuaeth deg ac effeithiol y mae angen i chi ei llenwi yn Rhan A o'r ffurflen gais.

* 1. Rhowch restr o'r holl ddarpar ddarparwyr gwasanaethau rhaglenni sain digidol y mae'r ymgeisydd wedi dod i gysylltiad â nhw cyn ac wrth baratoi'r cais hwn, ar fenter y naill barti neu'r llall, ac ar ba ffurf bynnag. Rhowch grynodeb o natur y cynigion a drafodwyd. Darparwch fel atodiad cyfrinachol y dogfennau ategol perthnasol (ee cofnodion o drafodaethau, negeseuon e-bost, llythyrau, ac unrhyw gardiau cyfraddau arfaethedig a/neu gontractau cludo arfaethedig sydd wedi cael eu dangos i ddarpar ddarparwyr gwasanaeth).
1. Rhestr wirio ar gyfer dogfennau ategol
	1. Rhaid i chi sicrhau eich bod yn cyflwyno eich ffi ymgeisio yn unol ag adran 3 ein [Nodiadau Cyfarwyddyd ar gyfer ymgeiswyr trwydded a thrwyddedigion](https://www.ofcom.org.uk/__data/assets/pdf_file/0020/201719/small-scale-radio-multiplex-licence-guidance.pdf)).
	2. Rhowch **‘X’** wrth y blychau perthnasol isod i gadarnhau eich bod yn darparu pob un o'r dogfennau perthnasol gyda'ch cais.

|  |
| --- |
|  |

Copi o'r Memorandwm a'r Erthyglau Cymdeithasu (neu, os nad oes gan gorff corfforaethol y rhain, yr ohebiaeth gyfatebol agosaf, ynghyd â chyfieithiad, os nad yw ar gael yn Saesneg), ynghyd â chopïau o unrhyw benderfyniad sy'n eu diwygio neu eu diweddaru. **(Dim ond os nad yw'r fersiwn cyfredol ar gael ar wefan Tŷ'r Cwmnïau y mae angen gwneud hyn).**

|  |
| --- |
|  |

Copi o'r Datganiad Blynyddol diwethaf (neu os dim ond newydd ei sefydlu mae’r endid fel na fu'n ofynnol eto i lenwi’r ffurflen honno, copi o'r holl waith ffeilio a wnaed i Dŷ'r Cwmnïau ers ei ymgorffori). **(Dim ond os nad yw'r Datganiad Blynyddol diwethaf ar gael ar wefan Tŷ'r Cwmnïau y mae angen gwneud hyn).**

|  |
| --- |
|  |

Cyfrifon diweddaraf yr ymgeisydd (nid yw'n berthnasol i endidau a sefydlwyd yn ddiweddar). **(Dim ond os nad yw'r cyfrifon diweddaraf ar gael ar wefan Tŷ'r Cwmnïau y mae angen gwneud hyn).**

|  |
| --- |
|  |

Siart sefydliadol sy'n dangos strwythur perchnogaeth y cwmni sy'n ymgeisio, gan gynnwys lle bo hynny’n berthnasol canrannau ar gyfer cyfranddaliadau a ddelir ynddo ac ar gyfer cyfranddaliadau a ddelir ganddo mewn cwmnïau eraill y mae'n gysylltiedig â nhw.

|  |
| --- |
|  |

Ffeil sy'n cynnwys manylion nodweddion trosglwyddydd, gan ddefnyddio templed perthnasol Ofcom (Rhan B C3.1).

|  |
| --- |
|  |

 Map o'r ddarpariaeth a ragwelir (Rhan A C 2.3).

|  |
| --- |
|  |

 Lluniau o safleoedd trosglwyddyddion (Rhan B C 5.2D).

|  |
| --- |
|  |

 Copïau o gytundebau rhagarweiniol gyda pherchnogion safleoedd i ddefnyddio safleoedd y trosglwyddyddion (Rhan B C 5.2L).

|  |
| --- |
|  |

 Llinell amser cynllun prosiect ar gyfer sefydlu'r gwasanaeth amlblecs (Rhan A C 3.24.)

|  |
| --- |
|  |

 Diagram bloc o'r system amlblecs (Rhan B C 5.3)

|  |
| --- |
|  |

 Tystiolaeth o gyllid, os oes angen (Rhan B C5.4)

|  |
| --- |
|  |

Tystiolaeth o’r galw neu o gefnogaeth gan ddarparwyr gwasanaethau rhaglenni, fel penawdau telerau neu negeseuon e-bost wedi’u llofnodi. Dylai’r rhain fod yn berthnasol i’r amlblecs y gwneir cais amdano yn unig (Rhan A C4.4).

|  |
| --- |
|  |

Cystadleuaeth deg ac effeithiol: Dogfennau ategol perthnasol (ee cofnodion o drafodaethau, negeseuon e-bost, llythyrau, ac unrhyw gardiau cyfraddau arfaethedig a/neu gontractau cludo arfaethedig sydd wedi cael eu dangos i ddarpar ddarparwyr gwasanaeth). (Rhan B C6.1).

* 1. Sylwch na all Ofcom dderbyn negeseuon e-bost sy'n fwy na 35MB. Os yw e-bost eich cais yn fwy na'r terfyn hwn anfonwch eich dogfennau ategol mewn neges e-bost ar wahân, sy’n nodi’n glir enw'r ymgeisydd yn llinell pwnc yr e-bost ynghyd ag enw’r amlblecs y gwneir cais amdano.
1. Datganiad

Ynghylch yr adran hon

Rhaid i'r ffurflen hon gael ei chyflwyno gan y corff corfforaethol a fydd yn dal y drwydded.Rhaid i'r datganiad gael ei ardystio gan gyfarwyddwr y cwmni neu ysgrifennydd y cwmni, ac mae'n rhaid iddo gynnwys yr holl wybodaeth a ddarperir gan yr ymgeisydd yn Rhan A a Rhan B o'r ffurflen gais. Rhaid dyddio'r datganiad hefyd.

* + 1. Yr wyf drwy hyn yn gwneud cais i Ofcom roi trwydded ar gyfer y drwydded amlblecs radio ar raddfa fach a ddisgrifir uchod ac rwy'n datgan bod yr wybodaeth sydd wedi'i nodi yn y ffurflen gais hon, hyd eithaf fy ngwybodaeth a’m cred, yn gywir.
		2. Rwy'n datgan ac yn gwarantu ymhellach:
			1. nad yw'r ymgeisydd yn rhywun sydd wedi'i anghymhwyso o fewn ystyr yr ymadrodd hwnnw fel y'i diffinnir yn Rhan 2 o Atodlen 2 i Ddeddf Darlledu 1990, fel y'i diwygiwyd, neu o ganlyniad i orchymyn anghymhwyso o dan adran 145 o Ddeddf Darlledu 1996;
			2. ar ôl gwneud pob ymholiad rhesymol, nad yw'r ymgeisydd nac unrhyw un sy'n rheoli'r ymgeisydd, o ganlyniad i roi’r drwydded i mi, yn torri unrhyw ofyniad yn Atodlen 14 i Ddeddf Cyfathrebu 2003 o ran cronni buddiannau mewn gwasanaethau darlledu nac i'r cyfyngiadau ar fuddiannau ar draws cyfryngau;
			3. nad yw'r ymgeisydd wedi ei anghymhwyso yn rhinwedd darpariaethau adran 143 (5) o Ddeddf Darlledu 1996 yng nghyswllt gwrthrychau gwleidyddol a darpariaethau adran 144 (3) o Ddeddf Darlledu 1996 yng nghyswllt darparu gwybodaeth ffug neu drwy atal gwybodaeth gyda'r bwriad o gamarwain Ofcom; ac
			4. nad oes unrhyw gyfarwyddwr neu unigolyn sy'n ymwneud yn uniongyrchol neu'n anuniongyrchol â rheoli'r Trwyddedai yn ddarostyngedig i orchymyn anghymhwyso fel y'i diffinnir gan adran 145 (1) o Ddeddf Darlledu 1996.
		3. Deallaf fod Ofcom yn cadw'r hawl i ddirymu'r drwydded (os caiff ei rhoi) os gwelir ar unrhyw adeg bod unrhyw ddatganiad perthnasol a wnaed i Ofcom yn anghywir a bod yr ymgeisydd neu unrhyw aelod neu swyddog yn gwybod ei fod yn ffug. Deallaf hefyd, o dan adrannau 144 a 145 o Ddeddf Darlledu 1996, y gallai darparu gwybodaeth ffug arwain at euogfarn droseddol a gwahardd yr ymgeisydd rhag dal trwydded Deddf Darlledu. Rwy’n ardystio ymhellach, hyd eithaf fy ngwybodaeth, fod Ofcom yn gwybod am unrhyw faterion a allai ddylanwadu ar farn Ofcom ynghylch a yw'r cyfarwyddwyr a chyfranddalwyr sylweddol sy'n ymwneud â'r cais hwn yn unigolion addas a phriodol i gymryd rhan mewn trwydded radio.

**Enw llawn (PRIFLYTHRENNAU) yr unigolyn a awdurdodwyd i wneud cais ar ran yr ymgeisydd:**

**Dyddiad y cais:**

**Mae gennyf awdurdod i wneud y cais hwn ar ran yr ymgeisydd yn rhinwedd fy swydd fel (dileu fel sy'n briodol):**

Ysgrifennydd y cwmni / cyfarwyddwr y cwmni.

Gwnewch yn siŵr eich bod hefyd wedi llenwi adrannau [**nad ydynt yn gyfrinachol (Rhan A)**](https://www.ofcom.org.uk/__data/assets/file/0019/201718/small-scale-radio-multiplex-licence-application-form-part-a.odt) y cais, sydd ar gael ar wefan Ofcom.

1. Yn unol ag Adran 395 o Ddeddf Cyfathrebiadau 2003. [↑](#footnote-ref-2)
2. Os byddwch chi’n rhoi gwybod i ni fod eich cyfeiriad e-bost cyswllt wedi newid ar ôl i chi gyflwyno’r ffurflen hon, byddwn ni’n cymryd yn ganiataol bod y caniatâd rydych chi wedi’i roi ar y ffurflen hon yn parhau i fod yn berthnasol i’r cyfeiriad e-bost cyswllt oni bai eich bod chi’n rhoi gwybod i ni fel arall. Gallwch chi addasu neu dynnu eich cydsyniad yn ôl ar unrhyw adeg drwy roi gwybod i Ofcom eich bod yn dymuno cael pob hysbysiad a dogfen drwy’r post. [↑](#footnote-ref-3)
3. Cyswllt y Drwydded yw'r cyswllt o ddydd i ddydd i Ofcom ar faterion trwyddedu. Gallai enghreifftiau o'r math o gyfathrebu rhwng Cyswllt y Drwydded ac Ofcom fod yn gwestiynau ynghylch perchnogaeth cwmni’r trwyddedai; ac ymateb i geisiadau am wybodaeth. Cyswllt y drwydded hefyd yw'r cyswllt brys ar gyfer Ofcom, a all ddarparu mynediad i'r trosglwyddydd a'i gau os oes angen os bydd ymyrraeth neu broblemau eraill yn codi yn ystod y darllediad. [↑](#footnote-ref-4)